kardosdrur/scandi-wiki huggingface dataset:
Heikki Suolahti

Heikki Theodor Suolahti (født 2. februar 1920 i Helsingfors, Finland - død 27. december 1936) var en finsk komponist.

Suolahti studerede komposition på Musikkonservatoriet i Helsinki hos Arvo Laitinen. Grundet hans alt for tidlige død som 16 årig, nåede han kun at skrive en symfoni, tre orkesterværker, kammermusik, en violinkoncert, en klaverkoncert, to strygekvartetter, klaverstykker. Suolahti efterlod sig en ufuldendt opera, en ufuldendt ballet og en ufuldendt 2. symfoni. Han var en stor beundrer af Jean Sibelius og  Richard Wagner, som han var inspireret af.

Udvalgte værker 

 Symfoni nr. 1 "Sinfonia Piccola" i H-mol (1935)- for orkester
 Violinkoncert (1934) - for violin og orkester
 Klaverkoncert (1934) - for klaver og orkester
 2 strygekvartetter (1933-1936)

Eksterne henvisninger 
 om Heikki Suolahti på www.musicweb-international.com

Komponister fra Finland
Xavier Bichat

Marie François Xavier Bichat (født 14. november 1771, død 22. juli 1802) var en fransk anatom og patolog, der er kendt som faderen til den moderne histologi Selvom han arbejdede uden et mikroskop identificerede Bichat 21 typer af væv som menneskets organer består af. Han var oså "de første der foreslog at væv er et centralt element i menneskelg anatomi, og han betragtede organer som en samling af forskelligartede typer væv, frem for som en selvstændig enhed".

Selvom Bichat "stortset ikke var kendt uden for den medicinske verden i Frankrig" ved sin død, så "havde hans system af histologi og patalogisk anatomi taget både den franske og engelske lægeverde med storm" blot 40 år senere." Bichatt-vævteorien blev "i høj grad medvirkende til forbedringer hos hospitalslæger" i modsætning til emperisk terapi, da "sygdomme nu blev defineret i form af specifikke læsioner i forskelige typer væv, og blev grundlaget en klassifikation og en liste af diagnoser".

Referencer 

Litteratur

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

Anatomer fra Frankrig
Histologi
Dave "Squatch" Ward

David "Squatch" Ward (14. januar 1957) er en amerikansk stemmeskuespiller født i Glasgow, Scotland.

Eksterne henvisninger
 

Tegnefilmsdubbere fra USA
Vlatko Andonovski

Vlatko Andonovski ( (født 14. september 1976) er en makedonsk/amerikansk fodboldtræner og tidligere fodboldspiller, som er cheftræner for USAs kvindefodboldlandshold, siden 2019.

Andonovski har tidligere trænet FC Kansas City og Seattle Reign FC fra National Women's Soccer League, og Kansas City Comets i Major Arena Soccer League.

Han blev præsenteret som ny landstræner for  den 28. oktober 2019, efter han overtog fra engelske Jill Ellis.

Han vandt hans første titel med s kvinder i 2020, ved SheBelieves Cup.

Referencer

Eksterne henvisninger 

 
 LinkedIn profile
 FC Kansas City profile

Fodboldtrænere fra Nordmakedonien
Fodboldtrænere fra USA
Fodboldspillere fra Nordmakedonien
Trænere ved VM i fodbold 2023 (kvinder)
Stige Kirke

Stige Kirke er en dansk kirke, der ligger i Stige, en nordlig bydel til Odense. Den blev opført 1886 efter tegning af arkitekt H. A. W. Haugsted (1932-1912) og tjente først som filialkirke til Lumby Kirke. Stige Kirkedistrikt blev 2010 selvstændigt under navnet Stige Sogn.  

1882 begyndte sognepræst C. Hald at afholde månedlige gudstjenester på Stige Skole, til dels for at modvirke indflydelsen fra vækkelsesbevægelserne, herunder baptisme, metodisme og mormonerne .  Grundet skolens beskedne størrelse ansøgte beboerne om at få opført en filialkirke i Stige, som kommende sognepræster i Lumby Sogn skulle være forpligtet til at betjene. Stige havde på dette tidspunkt 800 indbyggere; flere end mange mindre købstæder. 

Grundstenen til kirken blev lagt 5. april 1886, og kirken kunne indvies 28. november 1886. Den overgik følgende nytårsdag fra byggekomitéen til en kirkebestyrelse og fik status af selvejende.

Bygning 
Kirken er opført som en korskirke i nyromansk stil og er bygget af røde, maskinstrøgne teglsten. Den består af et kor med apside, et skib med små sidearme og et spinkelt, kvadratisk tårn, der er inkorporeret i vestgavlen og kun springer lidt frem i murværket.   Kirken står med fladt træloft.

Inventar 
Størstedelen af inventaret er fra opførelsestidspunktet og tegnet af kirkens arkitekt. Døbefonten er et alabastarbejde fra o. 1850, som blev skænket til kirken ved dens indvielse. Et lille krucifiks fra 1759 er formentlig kommet til kirken på samme tidspunkt. Altersølvet blev leveret af Rasmus Christophersen, Odense, og altermaleriet er malet 1887 af Anton Dorph og forestiller Vandringen på Søen. Dette motiv malede Dorph til otte kirker; det første til Øster Skerninge Kirke 1869. Af nyere inventar er orglet bygget af Marcussen & Søn 1947, alterbordet er fornyet 1977 og  to klokker er anskaffet 1986 fra Petit & Fritsen, Aarle-Rixtel, Nederlandene.

Referencer

Litteratur

Eksterne henvisninger 
 Stige Kirke hos KortTilKirken.dk
 Stige Filialkirke hos danmarkskirker.natmus.dk.

Kirker i Odense Kommune
Kirker i Fyens Stift
Victoria Velásquez

Ninosca Victoria Risbjerg Velásquez (født 18. juli 1991, København) er en dansk politiker og medlem af Folketinget for Enhedslisten siden 2019. Hun er Erhvervs-, Finans- og Skatteordfører. Velásquezs mor er født i Nicaragua. 

Hun har været medlem af Enhedslisten og Socialistisk UngdomsFront siden 2008.

Karriere 
Victoria Velásquez gik på Avedøre Gymnasium fra 2007 til 2010, og var i gymnasietiden involveret i politik som bl.a. elevrådsformand og ungdomsfomand i HK. Hun blev Cand.soc. i arbejdsstudier og socialvidenskab fra Roskilde Universitet i 2017. Hun har arbejdet som Elevrådskonsulent i Landssammenslutningen af Handelsskoleelever fra 2011-2014, efterfølgende som kampagnekonsulent for Prosa (fagforening) fra 2014-2016, og senere for HK/Danmark fra 2016, først som Ungdomsorganiser og derefter Organiserings og Udviklingskonsulent. 

Victoria Velásquez var aktiv i valgkampen i 2007 for Enhedslisten, hvor hun også startede en lokalgruppe i Hvidovre for Socialistisk UngdomsFront. I 2009 var hun kandidat til kommunalvalget og i 2011 var hun folketingskandidat i Københavns Omegn, hvor hun fik 4. flest stemmer for Enhedslisten. Hun var i 2014 kandidat til Europa-Parlamentet for Folkebevægelsen mod EU,, var ved valget i 2015 folketingskandidat for Enhedslisten for Københavns Storkreds og blev efter valget i 2015 folketingskandidat for Enhedslisten for Fyns Storkreds og blev det folketingsmedlem for Enhedslisten på landsplan med 4. flest stemmer. Internt i partiet har Victoria Velasquez også en høj opbakning, hvor hun er nummer 3 i partiets interne urafstemning. 

Ved Folketingsvalget 2019 blev hun valgt ind for Enhedslisten i Fyns Storkreds hvor hun var opstillet som nr 1. Efter Folketingsvalget blev hun Beskæftigelses-, Erhvervs- og Europarådsordfører, hvor hun er medlem af Europarådets Parlamentariske forsamling.

Referencer 

Politikere fra Enhedslisten
Nuværende folketingsmedlemmer fra Enhedslisten
Personer fra København
Charlotte Reuter

Charlotte Reuter (født den 23. august 1949 i Humlebæk, Danmark) er en forfatter som har skrevet Aja Dobbo-serien.

Bibliografi 
 Aja Dobbo: Katten der blev født som familiens sorte får (1988)
 Aja Dobbo & Aliman (1988)
 Aja Dobbo & Tempelkatten (1989)
 Aja Dobbo og hans familie (1990)
 Aja Dobbo i Vinterpaladset (1991)
 Aja Dobbo og den hvide bro (1992)
 Aja Dobbo (1999)
 Aja Dobbo og hans venner (2000)
 Aja Dobbo i asfaltjunglen'' (2005)

Børnebogsforfattere fra Danmark
Kvindelige forfattere i det 20. århundrede
Vilhelm 9. af Poitiers

Vilhelm (17. august 1153 – 2. december 1156) var den første søn af Kong Henrik 2. af England og Eleonora af Aquitanien. Han blev født i Normandiet samme dag som hans fars rival Eustace 4. af Boulogne døde.

Vilhelm døde den 2. december 1156, i en alder af tre år. Dette skyldtes et anfald på Wallingford Castle, og han blev begravet i Reading Abbey ved fødderne af sin oldefar Henrik 1.

På tidspunktet for sin død, regerede Vilhelm som greve af Poitiers, da hans mor havde afgivet grevskabet til ham. I århundreder havde hertugerne af Aquitanien haft dette som en af deres mindre titler, så Eleonora havde fået det fra sin far. Det at give det til hendes søn var faktisk en genoplivning af titlen, hvorved det adskiltes fra hertugdømmet. Nogle kilder siger, at han også havde titlen "ærkebiskop af York", men dette er sandsynligvis en fejl. Hans halvbror Godfred, Henrik 2.'s illegitime søn (død 1212), som blev født et år før Vilhelm, bestred senere dette embede, og det har skabt forvirring.

Noter

Referencer

Litteratur 

 
 
 
 

Huset Plantagenet
Tronfølgere som aldrig tiltrådte
Axwell & Ingrosso

Axwell & Ingrosso (også stavet som Axwell Λ Ingrosso) er en svensk dj-duo bestående af Axwell og Sebastian Ingrosso. Gruppen blev officielt dannet i 2014 som følge af opløsningen af Swedish House Mafia, hvor Steve Angello var det tredje medlem.

Den 25. marts 2018 blev Swedish House Mafia gendannet på Ultra Music Festival i Miami, hvorefter de tog på en reunion-tour i 2019. Derfor blev gruppen Axwell & Ingrosso sat på pause.

Optrædener i Danmark 
Axwell & Ingrosso har optrådt to gange i Danmark: Tinderbox i 2015 og Smukfest i 2016. Derudover har de også optrådt som Swedish House Mafia, sammen med Steve Angello, yderligere to gange. I Forum København i 2012 og på Tinderbox i 2019.

Diskografi

Album 
 More Than You Know (2017)

Singler 

Musikgrupper fra Sverige
Etableret i 2005
Musikgrupper opløst i 2013
Svensk mesterskab i ishockey 1941

Det svenske mesterskab i ishockey 1941 var det 19. svenske mesterskab i ishockey for mandlige klubhold. Mesterskabet havde deltagelse af 33 klubber og blev afviklet som en cupturnering i perioden 31. januar - 14. marts 1941.

Mesterskabet blev vundet af Södertälje SK, som blev svenske mestre for tredje gang i alt men for første gang siden 1931. I finalen vandt Södertälje SK med 3-2 efter forlænget spilletid over de forsvarende mestre fra IK Göta. Södertälje SK bragte sig foran med 2-0 på scoringer i første og anden periode, hvorefter IK Göta reducerede og udligenede i tredje periode. Mestrenes mål blev scoret af Folke Jansson, Åke Nyman og Ivan Thunström, mens Åke Ericson og John Ahleberg nettede for finalisterne fra IK Göta.

Södertälje SK var i SM-finalen for syvende gang men for første gang siden 1937. IK Göta havde kvalificeret sig til slutkampen for tiende gang i alt og anden sæson i træk, men det var blot anden gang, at de måtte nøjes med sølvmedaljerne. De to hold havde tidligere mødtes også i SM-finalerne i 1928 og 1929, hvor IK Göta i begge tilfælde vandt mesterskabet.

Resultater

Første runde

Omkamp

Anden runde

Ottendedelsfinaler

Kvartfinaler

Omkamp

Semifinaler

Finale

Spillere 

Södertälje SK's mesterhold bestod af følgende spillere:
 Uno Andersson (1. SM-titel)
 Rolf Eriksson-Hemlin (1. SM-titel)
 Olle Frisch (1. SM-titel)
 Per Haggren (1. SM-titel)
 Folke Jansson (1. SM-titel)
 Sven Jansson (1. SM-titel)
 Arne Johansson (1. SM-titel)
 Åke Nyman (1. SM-titel)
 Ivan Thunström (1. SM-titel)

Se også 
 Svenska Serien 1941

Kilder 
 Hockeyarchives - Championnat de Suède 1940/41 
 Ishockeytabeller - 1940-41 
 Svenska Ishockeyförbundet - Historik - Nationellt 
 Svenska Dagbladets Årsbok - 1941 - s. 242 
 Hammarby IF - Historia - 1940/41 
 AIK Hockey - Vår historia - Storhetstid 1934-1949 
 Svenskhockey.com - Svenska Serien 1940/41

Noter 

1941
Ishockey i 1941
Skyum Idrætsefterskole

Skyum Idrætsefterskole er en dansk efterskole, beliggende i Thisted Kommune ved Limfjorden. Skolen tilbyder 10. klasse med profilfag i sport sammen med obligatoriske boglige fag. Skolen optager 180 elever og har 21 undervisere. Skolen ønsker ud fra et grundtvigsk livssyn at give eleverne del i danske kulturværdier med gymnastik, fortælling og sang på fremtrædende pladser.

Skyum Idrætsefterskole 
Skolen udbyder fire sportslinjer: Dans, fodbold, håndbold og springgymnastik. 

Gymnastik er obligatorisk som fællesfag. Skyum Idrætsefterskole tilbyder uddannelse som trænerleder i de fire sportslinjer. Der undervises i idrætsteori, idrætsskader, pædagogik og psykologi i kombination med praktisk undervisning. I undervisningen træner eleverne styrke, spring, balance, motorik og udtryk. 

I 2017 tiltrådte Svend Hagelskjær som forstander. Han afløste Hanne Haldrup, som var forstander fra 2005-2017, mens hendes mand Hans Jørgen Jensen var viceforstander.

I efteråret 2019 tilbød Skyum Idrætsefterskole en linje for de ordblinde, som gerne ville dyrke sport. Skolen ønskede et professionelt undervisningstilbud til ordblinde og unge med læsevanskeligheder .

Idrætsfaciliteter 

 Sportshal
 Kunstgræsbane med internationale mål og ekstra træningsareal
 Springcenter (med fasttrack, stortrampoliner, springgrave, løsskumgrav, bungee-seler og skill-capture-system)
 Badmintonbaner
 Volleyballbane

Samarbejdsklubber 

FC Thy
Thy Håndbold
Thisted FC
HF Mors

Kilder

Eksterne henvisninger 

 Skyum Idrætsefterskole
 Skyum Idrætsefterskoles side på Efterskolerne.dk

 
Efterskoler
Bygninger, konstruktioner og anlæg i Thisted Kommune
Hørvævsmuseet på Krengerup

Hørvævsmuseet på Krengerup eller blot Hørvævsmuseet er et museum med fokus på hør, hørproduktion og hørvævning. Det er indrettet i en tidligere kostald på hovedgården Krengerup omkring 3 km fra Glamsbjerg i Assens Kommune på Fyn.
Det er et arbejdende museum, hvor omkring en gruppe på omkring 70 frivillige demonstrerer de forskellige teknikker og håndværk, som er forbundet med forarbejdning af hør.

Museet blev etableret i 1993-1995, da den tidligere direktør Kurt Reindels donerede maskinvævene med tilbehør fra det ophørte Tommerup Væveri.
I forbindelse med museets 25-års jubilæum i 1994 havde man en udstilling den danske tekstilkunstner Jette Nevers.

Se også 
Skoda Museum Danmark - et andet museum på Krengerup

Referencer

Eksterne henvisninger 
 
 Krengerup

Museer i Region Syddanmark
Tekniske museer i Danmark
Bygninger, konstruktioner og anlæg i Assens Kommune
Museer etableret i 1994
Landbrugsmuseer
Skoda Museum Danmark

Škoda Museum Danmark er et automobilmuseum med biler fra den tjekkiske bilfabrikant Škoda Auto. Museet er indrettet på hovedgården Krengerup omkring 3 km fra Glamsbjerg i Assens Kommune på Fyn. Museet rummer i alt omkring 35 biler fra fra 1937 med Škoda Popular 418 til 1994 med Skoda Felicia, som var den første Skoda i samarbejde med Volkswagen. Museet er det eneste museum i verden, der er tilegnet Skoda, bortset fra fabrikkens eget museum i Tjekkiet. Museet drives af frivillige.

Ideen til museet blev skabt i 1998, hvor tre Skoda-entusiaster mødtes for at arrangere en broåbning i Gummerup. De fik samlet 12 gamle Skoda-modeller, og året efter åbnede museet i Nørregade i Assens, men da lokalerne var for små blev der etableret kontakt til ejerne af Krengerup, og museet åbnede i de nye lokaler den 4. august 2001.

Se også 
Hørvævsmuseet - et andet museum på Krengerup

Referencer

Eksterne henvisninger 
 
 Krengerup
 Skoda Museet på Krengerup Gods på Fyn af VeteranbilMadammerne på YouTube

Museer i Region Sjælland
Bilmuseer i Danmark
Bygninger, konstruktioner og anlæg i Assens Kommune
Museer etableret i 1999
Yuji Naka

Yuji Naka (, født 17. september 1965 i Osaka, Japan) er en japansk videospilsprogrammør og tidligere formand for Sonic Team. Han er manden som sammen med Naoto Ohshima var med til at skabe Segas mest berømte spillefigur og maskot Sonic the Hedgehog.

Yuji har siden 2006 været administrerende direktør for Prope, som også producerer videospil.

Kildeangivelser 

Computerspilsprogrammører
Erhvervsfolk
Personer fra Osaka
Et Barn Ventes

Et Barn ventes (originaltitel: Bad Girl) er en amerikansk dramafilm fra 1931 instrueret af Frank Borzage. Manuskriptet blev skrevet af Edwin J. Burke baseret på romanen Bad Girl fra 1928 af Viña Delmar og skuespillet af samme navn fra 1930 af Viña Delmar og Brian Marlowe.
Filmen har Sally Eilers, James Dunn og Minna Gombell i hovedrollerne. Borzage vandt en Oscar for bedste instruktør og Burke vandt en for bedste filmatisering.

Eksterne henvisninger 
 

Amerikanske film fra 1931
Engelsksprogede film
Sort-hvide film fra USA
Dramafilm fra USA
Harald Böhling-Petersen

Harald Böhling-Petersen (født 30. november 1939, død 19. januar 2001) var en dansk maler og kunstner. Han var uddannet maler og gik på Teknisk skole hvor han fik sølvmedalje i 1960. Han har haft udstillinger over hele verden, heriblandt USA, Finland, og Belgien, samt udsmykket Kjøbenhavns Boldklubs (1971) anlæg og KB-Hallen (1988). Böhling-Petersen rejste til Grækenland 3-4 måneder hver sommer siden 1978, og mange af kunstværkerne forestiller og trækker inspiration fra den græske natur. Det er ikke kendt hvor mange malerier Harald Böhling-Petersen nåede at male i sine omtrent 45 år som aktiv kunstner.

Han havde i mange år et tæt samarbejde med historikeren og forfatteren Hans Mølbjerg. Deres samarbejde kan blandt andet ses i digtsamlingen "Græsk dag" (1982) af Hans Mølbjerg, med illustrationer af Böhling-Petersen. Et af digtene i samlingen, "Græsk landskab", er endda inspireret af et af hans malerier.

Historie 
Harald Böhling-Petersen blev uddannet som maler og gik på Teknisk skole hvor han fik sølvmedalje i 1960. Han foretog studierejser til Stockholm i 1961 og 1962, og var siden 1978 i Grækenland 3-4 måneder hver sommer.

Liv som kunstner 
Harald Böhling-Petersen havde sin første separat-udstilling allerede som 22-årig. Som 28-årig blev han medstifter af kunstnergruppen Pol 66.

Harald en flittig udstiller, og udstillede oftest sine værker hvert andet år, i Den frie Udstillingsbygning. Desuden plejede Böhling-Petersen sine grafiske interesser, i kunstnergruppen "18. november". Han lavede adskillige udsmykningsopgaver i både ind- og udland. Han er mest kendt var udsmykningen af Kjøbenhavns Boldklubs anlæg. I 1998 udkom bogen Hellas, en samling af Böhling-Petersens akvareller fra Grækenland og egne digte, hvor det lyriske sind kom til udtryk i både billeder og ord.

Kunstnerisk inspiration 
Harald Böhling-Petersens maleri og grafik var i 1970'erne inspireret af planteformer, der senere abstraheredes til mere generelle former. Omkring 1980 flyttede Böhling-Petersen interessen i retning af naturalistiske landskabsbilleder, i olie og akvarel. Motiverne blev hentet i den græske natur, hvis skiftende lys og milde farver han omsatte til sværmeriske og sarte billeder. Var udpræget landskabsmaler og især havet havde en stor plads i hans hjerte, hvad enten det var Middelhavet eller Vesterhavet.

Kilder

Eksterne henvisninger 
 

Malere fra Danmark
Svensk mesterskab i ishockey 1942

Det svenske mesterskab i ishockey 1942 var det 20. svenske mesterskab i ishockey for mandlige klubhold. Mesterskabet havde deltagelse af 31 klubber og blev afviklet som en cupturnering i perioden 8. februar - 13. marts 1942.

Mesterskabet blev vundet af Hammarby IF, som blev svenske mestre for femte gang i alt men for første gang siden 1937. I finalen vandt Hammarby IF med 3-0 over de forsvarende mestre fra Södertälje SK. Mestrene scorede et mål i hver af de tre perioder, og scoringerne var signeret Åke Andersson, Kurt Kjellström og Bertil Lundell. Finalen blev spillet på Stockholms stadion i 10 graders frost, hvor kampen blev overværet af 3.761, hvilket var ny tilskuerrekord til en SM-finale. I Södertälje stimlede folk sammen på Stora Torget for at lytte til redaktør Sten Hedins direkte reportage fra kampen via telefon.

Hammarby IF var i SM-finalen for tiende gang men for første gang siden 1938. Södertälje SK havde kvalificeret sig til slutkampen for ottende gang i alt og anden sæson i træk, og det var femte gang, at de måtte nøjes med sølvmedaljerne. De to hold havde tidligere mødtes i SM-finalerne i 1931, hvor Södertälje SK vandt, samt i 1932 og 1937, hvor Hammarby IF i begge tilfælde vandt mesterskabet.

Resultater

Første kvalifikationsrunde

Anden kvalifikationsrunde

Første runde

Ottendedelsfinaler

Omkamp

Kvartfinaler

Semifinaler

Finale

Spillere 

Hammarby IF's mesterhold bestod af følgende spillere:
 Stig Emanuel "Stickan" Andersson (4. SM-titel)
 Åke "Plutten" Anderssson (3. SM-titel)
 Sven "Svenne Berka" Bergquist (3. SM-titel)
 Ragnar "Ragge" Johansson (3. SM-titel)
 Kurt "Kurre Kjellis" Kjellström (1. SM-titel)
 Gunnar "Robert Taylor" Landelius (1. SM-titel)
 Bengt Liedstrand (4. SM-titel)
 Bertil "Berra" Lundell (5. SM-titel)
 Holger "Hogge" Nurmela (1. SM-titel)
 Bror "Lulle" Pettersson (1. SM-titel)

Se også 
 Division 1 i ishockey 1942

Kilder 
 Hockeyarchives - Championnat de Suède 1941/42 
 Ishockeytabeller - 1941-42 
 Svenska Ishockeyförbundet - Historik - Nationellt 
 Svenska Dagbladets Årsbok - 1942 - s. 277 
 Hammarby IF - Historia - 1941/42 
 AIK Hockey - Vår historia - Storhetstid 1934-1949 
 Svenskhockey.com - Svenska Serien 1941/42

Noter 

1942
Ishockey i 1942
Vandmasse

En vandmasse er en generel betegnelse for en betragtelig samling af vand et sted på en planets overflade. Betegnelsen anvendes normalt om have og søer, men kan også anvendes om mindre entiteter såsom en dam, et vådområde eller sågar en vandpyt (sidstnævnte dog sjældent). En vandmasse behøver ikke være stille eller afgrænset; floder, vandløb, kanaler og andre geografiske omstændigheder hvor vand bevæger sig fra et sted til et andet bliver også ofte betegnet som vandmasser. Den Danske Ordbog betegner en vandmasse som ganske enkelt en "stor mængde vand". Vandmasser, der kan navigeres i, kaldes vandveje.

Tyngdekraftens påvirkning af større vandmasser såsom verdenshavene er årsag til tidevandseffekten.

Henvisninger
Gasmuseet

Gasmuseet (ofte skrevet som GASmuseet) er et teknisk museum, der beskæftiger sig med bygas. Det er indrettet i det gamle bygasværk i Hobro, der oprindeligt blev opført 1898. Museet åbnede i 1998.

Museets udstilligner rummer bl.a. fortællinger om gas som energikilde i Danmark fra starten af 1800-tallet og frem. samt gasdrevne apparater som bl.a. gaslamper, køleskabe og gasovne.

Referencer

Eksterne henvisninger 

 

Bygninger, konstruktioner og anlæg i Hobro
Kultur i Hobro
Museer etableret i 1998
Museer i Region Nordjylland
Tekniske museer i Danmark
Brædstrup-Tønning-Træden-Grædstrup-Sønder Vissing Pastorat

Brædstrup-Tønning-Træden-Grædstrup-Sønder Vissing Pastorat er et dansk pastorat, der er underlagt Horsens Provsti i Aarhus Stift, og som består af følgende sogne:

 Brædstrup Sogn
 Grædstrup Sogn
 Sønder Vissing Sogn
 Træden Sogn
 Tønning Sogn

I pastoratet ligger følgende kirker:

 Brædstrup Kirke
 Grædstrup Kirke
 Sønder Vissing Kirke
 Træden Kirke
 Tønning Kirke 

Sognepræster er Søren Peter Villadsen og Helle Margrethe Krog.

Referencer 

Pastorater i Århus Stift
Museum Mors

Museum Mors (tidligere Morslands Historiske Museum) er et statsanerkendt kulturhistorisk og geologisk museum med 4 afdelinger på Mors i Limfjorden. Museet har ansvar for nyere tid og geologi ansvar på Mors. Museet udstiller fossiler og fund fra øen fra oldtiden til moderne tid.

De 5 afdelinger er Dueholm Kloster, Støberimuseet, Fossil- og Molermuseet samt Morsø Lokalhistorisk Arkiv.

Museum Mors blev stiftet i 1901 af borgere i byen. Det havde i første omgang til hue i byens tekniske skole. I 1909 købte museet Dueholm Kloster, hvorefter bygningen blev istandsat og indrettet til udstilling.

Referencer

Eksterne henvisninger 
 

Museer i Region Nordjylland
Kultur i Nykøbing Mors
Bygninger, konstruktioner og anlæg i Nykøbing Mors
Museer etableret i 1901
Morsø Traktormuseum

Morsø Traktormuseum er et teknisk museum, der udstiller traktorer. Museet er indrettet på en gård ved siden af Ovtrup Kirke på Mors i Limfjorden, og det blev grundlagt i 1980 og er derved landets ældste traktormuseum.
Udstillingen rummer 120 traktorer fra 76 forskellige mærker. Den ældste traktor i museets samling er en maskine fra 1917 fremstillet af det amerikanske firma Heider, mens den nyeste er en Fiat fra 1960. Udstillingen er fordelt på sammenlagt 1400 m2 i syv haller.

Referencer

Eksterne henvisninger 
 

Museer i Region Nordjylland
Bygninger, konstruktioner og anlæg i Nykøbing Mors
Museer etableret i 1980
Landbrugsmuseer
Tekniske museer i Danmark